TTW รับรางวัล “Sustainability Disclosure Award” 4 ปีซ้อน
TTW รับรางวัลเกียรติคุณ “Sustainability Disclosure Award” ประจำปี 2565 ต่อเนื่องเป็นปีที่ 4 สะท้อนการพัฒนาองค์กรสู่ความยั่งยืนในระยะยาว
TTW รับรางวัลเกียรติคุณ “Sustainability Disclosure Award” ประจำปี 2565 ต่อเนื่องเป็นปีที่ 4 สะท้อนการพัฒนาองค์กรสู่ความยั่งยืนในระยะยาว
22 ธ.ค. 2565

นางสาววลัยณัฐ ตรีวิศวเวทย์ กรรมการผู้จัดการ บริษัท ทีทีดับบลิว จำกัด (มหาชน) หรือ TTW เป็นตัวแทนขึ้นรับรางวัลเกียรติคุณ “Sustainability Disclosure Award” ประจำปี 2565 จาก ดร.พิพัฒน์ ยอดพฤติการ ประธานสถาบันไทยพัฒน์ โดยรางวัลนี้พิจารณาจากการประเมินข้อมูลการดำเนินงาน ผ่านรายงานการพัฒนาอย่างยั่งยืนของ TTW ที่นำเสนอข้อมูลด้านความยั่งยืนได้ครบถ้วนสมบูรณ์ และมีความน่าเชื่อถือ ตามกรอบการรายงาน Global Reporting Initiative (GRI) สามารถสะท้อนถึงบทบาทการดำเนินงานขององค์กรต่อการพัฒนาที่ยั่งยืนครบทุกมิติทั้งในด้านสิ่งแวดล้อม สังคม และ ธรรมาภิบาล (Environmental, Social and Governance: ESG) รวมทั้งการพัฒนาองค์กรสู่ความยั่งยืน
ทั้งนี้สะท้อนให้เห็นว่าบริษัทฯ ตระหนักและให้ความสำคัญกับการเผยแพร่ข้อมูลการดำเนินงาน ครอบคลุมทั้งการดำเนินงานด้านเศรษฐกิจ สังคม สิ่งแวดล้อม และประเด็นด้าน ESG (Environmental, Social and Governance) นอกเหนือจากข้อมูลทางการเงิน ในรูปแบบของการจัดทำรายงานการพัฒนาอย่างยั่งยืนซึ่งแสดงถึงความยั่งยืนของธุรกิจ อันจะเป็นประโยชน์ต่อกลุ่มผู้มีส่วนได้ส่วนเสียของบริษัทฯ